# Josep Sanz Quintana

Josep Sanz Quintana (Barcelona, 1977) és un compositor català, deixeble d'Albert Sardà, Francesc Llongueras i Agustí Charles i Manuel Hidalgo, entre d'altres durant els seus estudis a Catalunya Posteriorment va estudiar composició a Suttgart. Altres mestres seus han estat Helmut Lachenmann Walter Zimmermann. A Stuttgart també es va interessar per la música electrònica.
Va ser un dels compositors que van representar la cultura catalana a la Fira del Llibre de Frankfurt de 2007, any en què la cultura catalana va ser convidada d'honor.
Després d'haver treballat al Conservatori Superior de Música d'Aragó i al Conservatori Superior de Música Joaquín Rodrigo, de València, des de 2018 treballa al Conservatori Superior de Música Salvador Seguí de Castelló, on dirigeix el Departament de Composició.
Sanz Quintana va participar en el projecte Mediterranean Voices, una òpera–vídeo-instal·lació en què van col·laborar dotze artistes de diversos països de la Mediterrània. Va ser una producció de Musik der Jahrhunderte Stuttgart, que es va estrenar a la ciutat de Stuttgart el febrer de 2014 i després va presentar-se en altres ciutats de països de la Mediterrània, entre les quals, Madrid, on es va presentar al Teatro de la Zarzuela el maig de 2014. Sanz Quintana va denominar la seva obra IRR_Study#2. El títol fa referència a tres característiques que ell pensa que ha de tenir la música: ha de ser irregular, irracional, irreverent i irritant.
El 2021 va participar, amb altres compositors vinculats amb la música contemporània centro-europea, en el projecte «Barcelona Creació Sonora», impulsat per l'Institut de Cultura de Barcelona (ICUB).

## Mèrits i reconeixements

El 2003 va rebre una beca de la Fundació Alexander von Humboldt. El 2005 va rebre el 4t Premi internacional Joan Guinjoan a joves compositors per la seva obra Musik nach Janequin. El 2010 va ser artista en residència de l'Akademie Schloss Solitude, que ofereix estades a artistes transdisciplinaris. El 2022 va rebre una beca «de recerca i innovació» del Departament de Cultura de la Generalitat de Catalunya per al seu projecte Ad Hominem.

## Referències

* 1 2 3 «Josep Sanz Quintana» (en anglès). Akademie Schloss Solitude. [Consulta: 5 març 2024].
* ↑ «La cultura catalana, convidada d’honor a la Fira del Llibre de Frankfurt 2007 - Memòria (I)» (pdf) p. 86, Institut Ramon Llull. [Consulta: 5 març 2023].
* ↑ «Josep Sanz Quintana». Conservatori Superior de Música de Castelló. [Consulta: 5 març 2024].
* 1 2 «Josep Sanz: IRR_STUDY#2» (en alemany). Musik der Jahrhunderte. [Consulta: 5 març 2024].
* ↑ «Mediterranean Voices - Concert video installation and symposiums» (en anglès). Kulturstiftung des Bundes. [Consulta: 5 març 2024].
* ↑ «"12 Voces del Mediterráneo"». El Compositor Habla, 20-05-2014. ISSN: 2605-231 ISSN 2605-231 [Consulta: 5 març 2024].
* ↑ «El ICUB impulsa 'Barcelona Creació Sonora' de la mano de l'Auditori, el Liceu y el Palau de la Música» (en castellà). Ajuntament de Barcelona, 08-11-2021. [Consulta: 5 març 2024].
* ↑ «Premi internacional Joan Guinjoan». Escola Superior de Música de Catalunya - ESMUC, ocubre 2011. [Consulta: 5 març 2024].
* ↑ «El catalán Josep Sanz, premio Guinjoan para compositores» (en castellà). Diario ABC, 24-12-2005. [Consulta: 12 març 2024].
* ↑ «Resum Anual - Subdirecció General de Promoció Cultural - Any 2022» p. 34. Departament de Cultura. [Consulta: 14 març 2024].

## Enllaços externs

* Biografia al web del Conservatori de Castelló